

**แผนปฏิบัติการป้องกันการทุจริต**

 **2565**

**ของ**

**องค์การบริหารส่วนตำบลบ้านใหม่**

**อำเภอปากพนัง จังหวัดนครศรีธรรมราช**



ประกาศองค์การบริหารส่วนตำบลบ้านใหม่

เรื่อง ขยายกรอบเวลาแผนปฏิบัติการป้องกันการทุจริต 4 ปี (พ.ศ.2561 – 2564)

เป็นแผนปฏิบัติการป้องกันการทุจริต ประจำปีงบประมาณ พ.ศ 2565

ขององค์การบริหารส่วนตำบลบ้านใหม่

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่ องค์การบริหารส่วนตำบลบ้านใหม่ ได้จัดทำแผนปฏิบัติการป้องกันการทุจริต ๔ ปี (พ.ศ.๒๕๖๑-๒๕๖๔) โดยมีวัตถุประสงค์ มุ่งส่งเสริมสร้างจิตสำนึกและค่านิยมให้แก่คณะผู้บริหาร พนักงานส่วนตำบล พนักงานจ้าง และสมาชิกสภาองค์การบริหารส่วนตำบลให้มีการปฏิบัติราชการตามหลักธรรมาภิบาลให้มีการประสานความร่วมมือระหว่างหน่วยงานภาครัฐ เอกชนและรัฐวิสาหกิจในการแก้ไขและป้องกันปัญหาการประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตามตรวจสอบการปฏิบัติงานขององค์การบริหารส่วนตำบลบ้านใหม่ และให้มีการพัฒนาระบบ และกลไกการตรวจสอบ ควบคุมการใช้อำนาจ พร้อมกับพัฒนาสมรรถนะของพนักงานส่วนตำบล ในการปฏิบัติราชการให้มีความโปร่งใสยึดหลักธรรมาภิบาล และได้มีการประกาศแผนฯ ดังกล่าง เมื่อวันที่ 23 พฤษภาคม 2560 นั้น

ทั้งนี้ ในการประชุมคณะกรรมการ ป.ป.ช. ครั้งที่ 1/2563 เมื่อวันที่ 2 มกราคม 2563 ได้มีมติเห็นชอบให้ขยายกรอบเวลาของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) ให้ใช้ต่อไปจนถึงวันที่ 30 กันยายน 2565 เพื่อประโยชน์ในการขับเคลื่อนแผนงานและให้สอดคล้องกับห้วงระยะเวลาในการขยายกรอบเวลาของยุทธศาสตร์ชาติฯ จึงแจ้งให้องค์กรปกครองส่วนท้องถิ่นขยายกรอบระยะเวลาแผนปฏิบัติการป้องกันการทุจริตที่จะสิ้นสุดปีงบประมาณ พ.ศ.2564 เป็นสิ้นสุดปีงบประมาณ พ.ศ.2565

องค์การบริหารส่วนตำบลบ้านใหม่ จึงได้ขยายกรอบระยะเวลาแผนปฏิบัติการป้องกันการทุจริตสี่ปี (พ.ศ.2561-2564) และจัดทำแผนปฏิบัติการป้องกันการทุจริตประจำปีงบประมาณ พ.ศ.2565 ขององค์การบริหารส่วนตำบลบ้านใหม่ โดยให้มีผลบังคับใช้ต่อเนื่องครอบคลุมในปีงบประมาณ พ.ศ.2565 ดังเช่นปีงบประมาณ พ.ศ.2564

จึงประกาศให้ทราบโดยทั่วกัน

 ประกาศ ณ วันที่ ๘ ธันวาคม พ.ศ. 2564

 เสอน ตรีจุ้ย

 (นายเสนอ ตรีจุ้ย)

ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลบ้านใหม่

**คำนำ**

ตามที่ องค์การบริหารส่วนตำบลบ้านใหม่ ได้จัดทำแผนปฏิบัติการป้องกันการทุจริต ๔ ปี (พ.ศ.๒๕๖๑-๒๕๖๔) โดยมีวัตถุประสงค์ มุ่งส่งเสริมสร้างจิตสำนึกและค่านิยมให้แก่คณะผู้บริหาร พนักงานส่วนตำบล พนักงานจ้าง และสมาชิกสภาองค์การบริหารส่วนตำบลให้มีการปฏิบัติราชการตามหลักธรรมาภิบาลให้มีการประสานความร่วมมือระหว่างหน่วยงานภาครัฐ เอกชนและรัฐวิสาหกิจในการแก้ไขและป้องกันปัญหาการประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตามตรวจสอบการปฏิบัติงานขององค์การบริหารส่วนตำบลบ้านใหม่ และให้มีการพัฒนาระบบ และกลไกการตรวจสอบ ควบคุมการใช้อำนาจ พร้อมกับพัฒนาสมรรถนะของพนักงานส่วนตำบล ในการปฏิบัติราชการให้มีความโปร่งใสยึดหลักธรรมาภิบาลเป็นแนวทางในการจัดทำแผนปฏิบัติการป้องกันการทุจริต เพื่อใช้เป็นกรอบแนวทางให้บรรลุภารกิจดังกล่าวข้างต้น นั้น

ในการประชุมคณะกรรมการ ป.ป.ช. ครั้งที่ 1/2563 เมื่อวันที่ 2 มกราคม 2563 ได้มีมติเห็นชอบให้ขยายกรอบเวลาของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560-2564) ให้ใช้ต่อไปจนถึงวันที่ 30 กันยายน 2565 เพื่อประโยชน์ในการขับเคลื่อนแผนงานและให้สอดคล้องกับห้วงระยะเวลาในการขยายกรอบเวลาของยุทธศาสตร์ชาติฯ จึงแจ้งให้องค์กรปกครองส่วนท้องถิ่นขยายกรอบระยะเวลาแผนปฏิบัติการป้องกันการทุจริตที่จะสิ้นสุดปีงบประมาณ พ.ศ.2564 เป็นสิ้นสุดปีงบประมาณ พ.ศ.2565

ทั้งนี้หวังเป็นอย่างยิ่งว่าแผนปฏิบัติการป้องกันการทุจริต ประจำปีงบประมาณ พ.ศ.2565 ขององค์การบริหารส่วนตำบลบ้านใหม่ จะเป็นเครื่องมือสำคัญประการหนึ่ง ในการขับเคลื่อนเจตจำนงและนโยบายการบริหารงานด้วยความสุจริต เพื่อเป็นการกำกับดูแลองค์กรที่ดี ต่อไป

องค์การบริหารส่วนตำบลบ้านใหม่

อำเภอปากพนัง จังหวัดนครศรีธรรมราช

**สารบัญ**

เรื่อง หน้า

**ส่วนที่ ๑ บทนำ**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น ๑

หลักการและเหตุผล ๒

วิสัยทัศน์ ๔

พันธกิจ ๔

วัตถุประสงค์การจัดทำแผน ๕

เป้าหมาย ๕

ประโยชน์ของการจัดทำแผน ๖

**ส่วนที่ ๒ แผนปฏิบัติการป้องกันการทุจริต**

มิติที่ ๑ การตรวจสอบการทำงานจากองค์กรภาคประชาชน ๗

มิติที่ ๒ พัฒนาระบบคุณธรรมจริยธรรมในการปฏิบัติงาน ๘

มิติที่ ๓ พัฒนาศักยภาพของบุคลากรและสร้างเครือข่าย ๙

**ส่วนที่ ๓ รายละเอียดโครงการ/กิจกรรม/มาตรการ**

ลำดับที่ ๑ (มิติที่ ๑) โครงการอบรมมาตรฐานคุณธรรมจริยธรรมให้กับคณะผู้บริหาร ๑๒

 สมาชิกสภาองค์การบริหารส่วนตำบลพนักงานส่วนตำบลและพนักงานจ้าง

ลำดับที่ ๒ (มิติที่ ๑) โครงการเข้าวัดฟังธรรม ๑๕

 ลำดับที่ ๓ (มิติที่ ๑) โครงการเฉลิมพระเกียรติเพิ่มพื้นที่สีเขียวพัฒนารักษาสิ่งแวดล้อม ๑๗

ลำดับที่ ๔ (มิติที่ ๒) โครงการประเมินความพึงพอใจ ๒๐

ลำดับที่ ๕ (มิติที่ ๒) โครงการก่อสร้างหอกระจ่ายข่าวประจำหมู่บ้าน ๒๑

ลำดับที่ ๖ (มิติที่ ๓) โครงการอุดหนุนงบประมาณให้องค์การบริหารส่วนตำบล ๒๒

 ปากแพรกในการบริหารจัดการศูนย์ข้อมูลข่าวสารการจัดซื้อหรือจ้าง

 องค์การบริหารส่วนตำบลในเขตอำเภอปากพนัง

ลำดับที่ ๗ (มิติที่ ๓) โครงการจัดทำแผนพัฒนา และองค์การบริหารส่วนตำบลพบประชาชน ๒๔

**ภาคผนวก**

 ประกาศขยายกรอบเวลาแผนปฏิบัติการป้องกันการทุจริต 4 ปี (พ.ศ.2561 – 2564)

 เป็นแผนปฏิบัติการป้องกันการทุจริต ประจำปีงบประมาณ พ.ศ 2565 ขององค์การบริหารส่วนตำบล

 บ้านใหม่

 คำสั่งแต่งตั้งคณะทำงานจัดทำแผนปฏิบัติการป้องกันการทุจริต

**ส่วนที่ ๑**

**บทนำ**

**๑. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

 การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

 การทุจริตในระดับท้องถิ่น พบว่า ปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

 ลักษณะการทุจริตในส่วนขององค์กรปกครองส่วนท้องถิ่น จำแนกเป็น ๗ ประเภท ดังนี้

 ๑. การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

 ๒. สภาพหรือปัญหาที่เกิดจากตัวบุคคล

 ๓. สภาพการทุจริตอันเกิดจากช่องว่างของกฎระเบียบและกฎหมาย

 ๔. สภาพหรือลักษณะปัญหาของการทุจริตที่เดจากากรขาดความรู้ความเข้าใจและขาดคุณธรรมจริยธรรม

 ๕. สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

 ๖. สภาพหรือลักษณะของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่าง ๆ

 ๗. สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

 **สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้** ดังนี้

 ๑. โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่ายังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

 ๒. สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

 ๓. การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมนายตาของประชาชน ชาดกลไกการตรวจสอบความโปร่งใส ที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

-๒-

 ๔. การผูกขาด ในบางกรณีการดำเนินงานของภาครัฐ ได้แก้ การจัดซื้อ – จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานของภาครัฐ

 ๕. การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยกจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

 ๖. การขาดจริยธรรม คุณธรรม ในสมัยโบราณ ความซื้อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

 ๗. มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื้อสัตย์สุจริตไปยกย่องคนที่มี่เงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**๒.หลักการและเหตุผล**

 ปัจจุบันปัญหาการทุจริตคอร์รัปชั่นในประเทศไทยถือเป็นปัญหาเรือรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการโดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรืองการทุจริตคอร์รัปชั่นมีผลในเชิงลบ สอดคล้องกับการจัดอันดับดัชนีวัดภาพลักษณ์คอร์รัปชั่น ( Corruption Perception Index – CPI ) ซึ่งเป็นเครื่องมือที่ใช้ในการประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ พบว่าผลคะแนนของประเทศไทยระหว่างปี ๒๕๕๕-๒๕๕๘ อยู่ที่ ๓๕-๓๘ คะแนน จากคะแนนเต็ม ๑๐๐ โดยในปี ๒๕๕๘ อยู่อันดับที่ ๗๖ จาก ๑๖๘ ประเทศทั่วโลกและเป็นอันดับที่ ๓ ในประเทศอาเซียนรองจากประเทศสิงคโปร์และประเทศมาเลเซียและล่าสุดพบว่าผลคะแนนของประเทศไทยปี ๒๕๕๙ ลดลง ๓ คะแนน จากปี ๒๕๕๘ ได้ลำดับ ๑๐๑ จาก ๑๖๘ ประเทศ ซึ่งสามารถสะท้อนให้เห็นว่าประเทศไทย เป็นประทศที่มีปัญหาการคอร์รัปชั่นอยู่ในระดับสูง

 แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริตไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต พ.ศ. ๒๕๔๖

-๓-

การตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว ๓ ฉบับ แต่ปัญหาการทุจริตในประเทศไทย

ไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่งหรืออีกในหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชั่นเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทดำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ ๓ เริ่มจากปี พ.ศ. ๒๕๖๐ จนถึงปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้ายความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการับรู้การทุจริต ( Corruption Perception Index – CPI ) ไม่น้อยกว่าร้อยละ ๕๐ ในปี พ.ศ. ๒๕๖๔ ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น ๖ ยุทธศาสตร์ ดังนี้

 ยุทธศาสตร์ที่ ๑ สร้างสังคมที่ไม่ทนต่อการทุจริต

 ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ ๓ สกัดกั้นการทุจริตเชิงนโยบาย

 ยุทธศาสตร์ที่ ๔ พัฒนาระบบป้องกันการทุจริตเชิงรุก

 ยุทธศาสตร์ที่ ๕ ปฏิรูปกลไกและกระบวนการปราบปรามการทุจริต

 ยุทธศาสตร์ที่ ๖ ยกระดับคะแนนดัชนีการับรู้การทุจริต

 ในเขตพื้นที่องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช ปัญหาการทุจริตเกิดขึ้นจากในการบริหารงานขององค์การบริหารส่วนตำบลขาดการตรวจสอบอย่างเป็นระบบ กล่าวคือ

 ๑. การตรวจสอบจากฝ่ายนิติบัญญัติยังไม่มีความเข้มแข็งเพียงพอ เนื่องมาจากสมาชิกสภาองค์การบริหารส่วนตำบลขาดความรู้ความเข้าใจในการตรวจสอบการทำงานและขาดทักษะประสบการณ์ ระเบียบข้อกฎหมายต่าง ๆ ตลอดจนความสนิทส่วนตัวกับฝ่ายบริหารทำให้ขาดการตรวจสอบอย่างแท้จริง

-๔-

 ๒. การตรวจสอบจากภาคประชาชนเกิดจาก ประชาชนและองค์กรต่าง ๆ ในชุมชนขาดความรู้และเวลาในการตรวจสอบการทำงานจากภาครัฐ ตลอดจนการเปิดเผยข้อมูลข่าวสารขององค์การบริหารส่วนตำบลไปสู่ประชาชนค่อนข้างน้อยและไม่ทั่วถึง

 ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติเป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ ๓ (พ.ศ.๒๕๖๑-๒๕๖๔) องค์การบริหารส่วนตำบลบ้านใหม่ จึงได้ดำเนินการจัดทำแผนปฏิบัติการป้องกันการทุจริต (พ.ศ.๒๕๖๑-๒๕๖๔) เพื่อกำหนดแนวทางการขับเคลื่อนด้านการป้องกันและปราบปรามการทุจริตขององค์การบริหารส่วนตำบล ประกอบด้วย วิสัยทัศน์ พันธกิจ จัดมุ่งหมาย และยุทธศาสตร์ ต่าง ๆ ดังนี้

 **วิสัยทัศน์ การป้องกันการทุจริต**

 “องค์การบริหารส่วนตำบลบ้านใหม่ บริหารงานโปร่งใส สร้างกลไกการตรวจสอบโดยภาคประชาชน”

 **พันธกิจ**

 ๑. สร้างกลไกการตรวจสอบโดยภาคประชาชน

 ๒. สร้างจิตสำนึกในการปฏิบัติงานให้แก่บุคคลในองค์กร

 ๓. สร้างเครือข่ายป้องกันการทุจริตในการทำงานร่วมกัน

 ๔. สร้างองค์ความรู้ในการปฏิบัติงานให้แก่บุคลากรอย่างต่อเนื่อง

 **จุดมุ่งหมาย**

 ๑. การบริหารงานขององค์การบริหารส่วนตำบลมีความโปร่งใสตรวจสอบได้

 ๒. การปฏิบัติงานของบุคลากรในการบริการประชาชนเป็นไปอย่างเท่าเทียมกันเห็นแก่ประโยชน์ส่วนรวม

 ๓. การตรวจสอบโดยภาคประชาชนมีศักยภาพมากขึ้น

 ๔. การปฏิบัติงานของบุคลากรถูกต้องตามระเบียบและมีคุณธรรม

 **ยุทธศาสตร์การพัฒนาการป้องกันการทุจริตขององค์การบริหารส่วนตำบลบ้านใหม่**

**ยุทธศาสตร์ที่ ๑** การตรวจสอบการทำงานจากองค์กรภาคประชาชน

 **วัตถุประสงค์**  เพื่อส่งเสริมให้องค์กรภาคประชาชนเข้ามาตรวจสอบการทำงานขององค์การบริหารส่วนตำบลให้เป็นไปตามอำนาจหน้าที่ ระเบียบ และหนังสือสั่งการอย่างเคร่งครัด โดยเสริมสร้างให้องค์กรภาคประชาชนมีความเข้มแข็งและตรวจสอบหน่วยงานได้อย่างถูกต้องตลอดจนร่วมกันแก้ไขปัญหาต่าง ๆ

 **มาตรการ/แนวทาง**

 ๑. ส่งเสริมให้ความรู้ให้แก่องค์กรภาคประชาชนอย่างต่อเนื่อง

 ๒. รายงานผลการดำเนินงานขององค์การบริหารส่วนตำบลให้ประชาชนได้รับรู้

 ๓. เปิดเผยข้อมูลข่าวสารของทางราชการและช่องทางการรับแจ้งข้อมูลข่าวสารอย่างทั่วถึง

**ยุทธศาสตร์ที่ ๒** พัฒนาระบบคุณธรรมจริยธรรมในการปฏิบัติงาน

-๕-

 **วัตถุประสงค์** เพื่อสร้างจิตสำนึกให้บุคลากรขององค์การบริหารส่วนตำบลมีคุณธรรมจริยธรรมและระบบธรรมภิบาลในการปฏิบัติงานร่วมกัน มีระเบียบวินัย และแก้ไขปัญหาร่วมกัน

 **มาตรการ/แนวทาง**

 ๑. ส่งเสริมให้บุคลากรขององค์การบริหารส่วนตำบลมีคุณธรรม จริยธรรม ในการปฏิบัติงานบริการประชาชน

 ๒. ยกย่องเชิดชูเกียรติบุคลากรที่ทำความดี มีความซื่อสัตย์ สุจริต และเสียสละเพื่อองค์กรและส่วนรวม

 ๓. ยึดระบบธรรมภิบาลในการทำงาน

**ยุทธศาสตร์ที่ ๓** พัฒนาศักยภาพของบุคลากรและสร้างเครือข่าย

 **วัตถุประสงค์**  เพื่อพัฒนาศักยภาพของบุคลากรในการปฏิบัติงานให้มีความรู้ ความสามารถ ยึดถือระเบียบในการปฏิบัติงานอย่างเคร่งครัด รู้เท่าทันกับสถานการณ์และ การทุจริตระบบต่าง ๆ ตลอดจนสร้างความร่วมมือกับเครือข่ายต่าง ๆ ในการแก้ไขปัญหาการทุจริต และประพฤติมิชอบร่วมกัน

 **มาตรการ/แนวทาง**

 ๑. ให้ความรู้แก่บุคลากรขององค์การบริหารส่วนตำบลอย่างต่อเนื่อง

 ๒. ประสานความร่วมมือข้อมูลข่าวสารและการปฏิบัติงานร่วมกันของทุกภาคส่วน

 ๓. สร้างเครือข่ายภาคประชาชนในการตรวจสอบการทำงานร่วมกัน

**๓. วัตถุประสงค์ของการจัดทำแผน**

 ๑. เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

 ๒. เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหารบุคลากรขององค์กรปกครองส่วนท้องถิ่นรวมถึงประชาชนในท้องถิ่น

 ๓. เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี

 ๔. เพื่อส่งเสริมบทบาทการมีส่วนร่วม และตรวจสอบของภาคประชาชนในการบริหารกิจการขององค์กรปกครองส่วนท้องถิ่น

 ๕. เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์กรปกครองส่วนท้องถิ่น

**๔. เป้าหมาย**

 ๑. ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตะหนักในการปฏิบัติหน้าที่ราชการให้บังเกิดประโยชน์สุขแก่ประชาชน

-๖-

ท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

 ๒. เครื่องมือ/มาตรการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ

 ๓. โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

 ๔. กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

 ๕. องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**๕. ประโยชน์ของการจัดทำแผน**

 ๑. ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริตจากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

 ๒. องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี มีความโปร่งใส เป็นธรรมและตรวจสอบได้

 ๓. ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

 ๔. สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

 ๕. องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

-๗-

**แผนปฏิบัติการป้องกันการทุจริต ๔ ปี**

**(พ.ศ.๒๕๖๒-๒๕๖๕)**

**องค์การบริหารส่วนตำบลบ้านใหม่**

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจ****ตามมิติ** | **โครงการ/กิจกรรม** | **ปี ๒๕๖๒** | **ปี ๒๕๖๓** | **ปี ๒๕๖๔** | **ปี ๒๕๖๕** | **หมายเหตุ** |
| **มาตรการ** | **งบประมาณ** | **งบประมาณ** | **งบประมาณ** | **งบประมาณ** |
| ๑.การสร้างสังคมที่ไม่ทนต่อการทุจริต |  ๑.๑ การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น | ๑.๑.๑ อบรมมาตรฐานคุณธรรมจริยธรรม ให้กับคณะผู้บริหาร สมาชิกสภาองค์การบริหารส่วนตำบล พนักงานส่วนตำบลและพนักงานจ้าง ๑.๑.๒ โครงการเข้าวัดฟังธรรม๑.๑.๓ จัดทำประกาศประมวลจริยธรรมแก่บุคลากรทั้งฝ่ายประจำและฝ่ายการเมือง ๑.๑.๔ จัดทาคู่มือจริยธรรมข้อบังคับและระเบียบที่เกี่ยวข้อง๑.๒.๑ โครงการเฉลิมพระเกียรติเพิ่มพื้นที่สีเขียวพัฒนารักษาสิ่งแวดล้อม๑.๒.๒ แต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล๑.๒.๓ ประชุมประชาคมตำบล | ๔๐๐,๐๐๐---๕๐,๐๐๐-- | ๔๐๐,๐๐๐---๕๐,๐๐๐-- | ๔๐๐,๐๐๐---๕๐,๐๐๐-- | ๔๐๐,๐๐๐---๕๐,๐๐๐-- |  |
| มิติที่ ๑ | รวม | ๔ มาตรการ๓ โครงการ | ๔๕๐,๐๐๐ | ๔๕๐,๐๐๐ | ๔๕๐,๐๐๐ | ๔๕๐,๐๐๐ |  |

-๘-

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจ****ตามมิติ** | **โครงการ/กิจกรรม** | **ปี ๒๕๖๒** | **ปี ๒๕๖๓** | **ปี ๒๕๖๔** | **ปี ๒๕๖๕** | **หมายเหตุ** |
| **มาตรการ** | **งบประมาณ** | **งบประมาณ** | **งบประมาณ** | **งบประมาณ** |
| ๒.การบริหารราชเพื่อป้องกันการทุจริต  | ๒.๑ มาตรการสร้างความโปร่งใสในการปฏิบัติราชการ๒.๒ มาตรการการใช้ดุลยพินิจและใช้อำนาจหน้าที่ให้เป็นไปตามหลักกิจการบริหารบ้านเมืองที่ดี | ๒.๑.๑ จ้างประเมินความพึงพอใจการดำเนินงาน๒.๑.๒ การเผยแพร่ข้อมูลข่าวสารในระบบเว็บไซต์ขององค์การบริหารส่วนตำบลบ้านใหม่๒.๑.๓ โครงการก่อสร้างหอกระจายข่าวประจำหมู่บ้าน๒.๑.๔ การดำเนินงานของศูนย์รับเรื่องราวร้องทุกข์องค์การบริหารส่วนตำบลบ้านใหม่๒.๑.๕ เผยแพร่ข้อมูลข่าวสารด้านการจัดซื้อ – จัดจ้าง๒.๑.๖ เว็ปไซต์ แจ้งเหตุทุจริต๒.๑.๗ จัดทำตู้รับฟังความคิดเห็นและแจ้งเหตุทุจริต ตามหมู่บ้าน๒.๑.๘ แต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง๒.๒.๑ การลดขั้นตอนการปฏิบัติงาน๒.๒.๒ มาตรการออกคำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ | ๒๕,๐๐๐๑๐,๐๐๐๘๐๐,๐๐๐------- | ๒๕,๐๐๐๑๐,๐๐๐๘๐๐,๐๐๐------- | ๒๕,๐๐๐๑๐,๐๐๐๘๐๐,๐๐๐------- | ๒๕,๐๐๐๑๐,๐๐๐๘๐๐,๐๐๐------- |   |

-๙-

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจ****ตามมิติ** | **โครงการ/กิจกรรม** | **ปี ๒๕๖๒** | **ปี ๒๕๖๓** | **ปี ๒๕๖๔** | **ปี ๒๕๖๕** | **หมายเหตุ** |
| **มาตรการ** | **งบประมาณ** | **งบประมาณ** | **งบประมาณ** | **งบประมาณ** |
| ๒.การบริหารราชเพื่อป้องกันการทุจริต  | ๒.๓ การเชิดชูเกียตริแก่หน่ายงาน/บุคลากรในการดำเนินกิจการการประพฤติปฏิบัติตนให้เป็นที่ประจักร๒.๔ มาตรการจัดการในกรณีได้รับทราบหรือรับแจ้งหรือตรวจสอบพบการทุจริต | ๒.๓.๑ โครงการคัดเลือกบุคลากรดีเด่น๒.๕ มาตรการจัดทำข้อตกลงการปฏิบัติราชการ๒.๖ แต่งตั้งผู้รับผิดชอบการรับเรื่องร้องทุกข์/ร้องเรียน | --- | --- | --- | --- |   |
| มิติที่ ๒ | รวม | ๑๑ มาตรการ๒ โครงการ | ๘๓๕,๐๐๐ | ๘๓๕,๐๐๐ | ๘๓๕,๐๐๐ | ๘๓๕,๐๐๐ |  |

-๑๐-

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจ****ตามมิติ** | **โครงการ/กิจกรรม** | **ปี ๒๕๖๒** | **ปี ๒๕๖๓** | **ปี ๒๕๖๔** | **ปี ๒๕๖๕** | **หมายเหตุ** |
| **มาตรการ** | **งบประมาณ** | **งบประมาณ** | **งบประมาณ** | **งบประมาณ** |
| ๓.ส่งเสริมบทบาทและการมีส่วนร่วมภาคประชาชน |  ๓.๑ จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน๓.๒ การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน๓.๓ การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | ๓.๑.๑ จัดทำหนังสือประชาสัมพันธ์เผยแพร่ข้อมูลข่าวสารขององค์การบริหารส่วนตำบลบ้านใหม่๓.๑.๒ โครงการอุดหนุนงบประมาณให้องค์การบริหารส่วนตำบลปากแพรกในการบริหารจัดการศูนย์ข้อมูลข่าวสารการจัดซื้อจัดจ้างองค์การบริหารส่วนตำบลในเขตอำเภอปากพนัง๓.๒.๑ โครงการจัดทำแผนพัฒนาและองค์การบริหารส่วนตำบลพบประชาชน๓.๓.๑ แต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล๓.๓.๒ การตรวจสอบคณะกรรมการการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบล | ๑๕๐,๐๐๐๑๕,๐๐๐๘๐,๐๐๐-- | ๑๕๐,๐๐๐๑๕,๐๐๐๘๐,๐๐๐-- | ๑๕๐,๐๐๐๑๕,๐๐๐๘๐,๐๐๐-- | ๑๕๐,๐๐๐๑๕,๐๐๐๘๐,๐๐๐-- |   |
| มิติที่ ๓ | รวม | ๓ มาตรการ๒ โครงการ | ๒๔๕,๐๐๐ | ๒๔๕,๐๐๐ | ๒๔๕,๐๐๐ | ๒๔๕,๐๐๐ |  |

**-๑๑-**

|  |  |  |  |  |  |  |  |
| --- | --- | --- | --- | --- | --- | --- | --- |
| **มิติ** | **ภารกิจ****ตามมิติ** | **โครงการ/กิจกรรม** | **ปี ๒๕๖๒** | **ปี ๒๕๖๓** | **ปี ๒๕๖๔** | **ปี ๒๕๖๕** | **หมายเหตุ** |
| **มาตรการ** | **งบประมาณ** | **งบประมาณ** | **งบประมาณ** | **งบประมาณ** |
| ๔.การส่งเสริมและปรับปรุงกลไกลในการตรวจสอบการปฏิบัติราชการขององค์กรปกครองส่วนท้องถิ่น |  ๔.๑ มีการจัดวางระบบและรายงานการควบคุมภายในตามที่คณะกรรมการตรวจเงินแผนดินกำหนด๔.๒ การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้๔.๓ การส่งเสริมบทบาทการตรวจสอบของสภาท้องถิ่น | ๔.๑.๑ จัดทำรายงานการควบคุมภายใน๔.๑.๒ ติดตามประเมินผลการควบคุมภายใน๔.๑.๓ ติดตามประเมินผลระบบควบคุมภายใน ๔.๒.๑ มาตรการส่งเสริมให้ประชาชนมีส่วนร่วมตรวจสอบกำกับดูแลการบริหารงานบุคคลเกี่ยวกับการบรรจุแต่งตั้ง การโอนย้าย๔.๒.๒ กิจกรรมการรายงานผลการใช้จ่ายเงินให้ประชาชนได้รับทราบ๔.๒.๓ กิจกรรมการมีส่วนร่วมของประชาชนในการตรวจสอบการรับ-การจ่ายและการใช้ประโยชน์ทรัพย์สินขององค์การบริหารส่วนตำบล๔.๒.๔ กิจกรรมการจัดหาคณะกรรมการจัดซื้อจัดจ้างจากตัวแทนชุมชน๔.๓.๑ ส่งสมาชิกสภาองค์การบริหารส่วนตำบลเข้ารับการฝึกอบรม | -------- | -------- | -------- | -------- |   |
| มิติที่ ๔ | รวม | ๘ มาตรการ | - | - | - | - |  |

-๑๒-

**มิติที่ ๑ การสร้างสังคมที่ไม่ทนต่อการทุจริต**

 **๑.๑** **การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น**

**โครงการอบรมมาตรฐานคุณธรรมจริยธรรม ให้กับคณะผู้บริหาร สมาชิกสภาองค์การบริหารส่วนตำบล พนักงานส่วนตำบลและพนักงานจ้าง ขององค์การบริหารส่วนตำบลบ้านใหม่**

\*\*\*\*\*\*\*\*\*\*\*\*\*\*\*\*\*\*\*

**1. หลักการและเหตุผล**

ภายใต้การเปลี่ยนแปลงในกระแสโลกาภิวัตน์ที่ปรับเปลี่ยนอย่างรวดเร็ว และสลับซับซ้อนมากยิ่งขึ้น จำเป็นต้องมีการปรับเปลี่ยนวิธีการบริหารจัดการและการพัฒนาท้องถิ่นให้เหมาะสม ซึ่งตามแผนพัฒนาพนักงานส่วนตำบลขององค์การบริหารส่วนตำบลบ้านใหม่ ได้คำนึงถึงการสร้างกำลังคนในการปฏิบัติราชการอย่างมีคุณภาพ ทั้งในด้านสมรรถนะ การบริหารผลงาน และการพิทักษ์ระบบคุณธรรม เพื่อให้บุคลากรขององค์การบริหารส่วนตำบลบ้านใหม่ทุกตำแหน่งมีความรู้ในขอบเขต ภารกิจหน้าที่ความรับผิดชอบ ความรู้ความเข้าใจในเรื่องว่าด้วยจรรยา วินัย การรักษาวินัย และกฎหมายเบื้องต้น ตลอดจนมีความประพฤติปฏิบัติตนให้เหมาะสมสำหรับตำแหน่งหน้าที่

การพัฒนาบุคลากรในการทำงานอย่างมีประสิทธิภาพนั้น จึงถือว่าเป็นสิ่งสำคัญและจำเป็นมากในการพัฒนาองค์กร ทั้งในด้านความรู้ว่าด้วยเรื่องวินัย การรักษาวินัย กฎหมายเบื้องต้นที่เกี่ยวข้องในการปฏิบัติหน้าที่ คุณธรรมจริยธรรม ศีลธรรมจรรยา รวมถึงศิลปะการเป็นผู้นำ องค์การบริหารส่วนตำบลบ้านใหม่ จึงดำเนินโครงการดังกล่าว เพื่อเป็นการเพิ่มพูนความรู้ให้กับบุคลากรในหน่วยงาน และบุคลากรในสำนักงานให้มีความรู้ในทุก ๆ ด้าน มีความสุขในการปฏิบัติงาน เพื่อสามารถนำความรู้มาพัฒนาส่วนงานได้อย่างมีประสิทธิภาพ มีใจรักงานที่ทำอย่างมีพลัง มีความเป็นผู้นำในหัวใจคน มีทัศนคติที่ดีต่องาน มีทัศนคติที่ดีต่อผู้บริหาร เพื่อนร่วมงานและต่อหน่วยงานอย่างเต็มที่ และมีพฤติกรรมบริการด้วยใจ พร้อมทั้งมีความสามัคคีในการทำงานร่วมกันอย่างมีความสุข ภายใต้ข้อบังคับ กฎระเบียบที่บัญญัติไว้ รวมทั้งกฎหมายที่เกี่ยวข้องในการปฏิบัติหน้าที่

**2. วัตถุประสงค์**

1.เพื่อสร้างจิตสำนึกที่ดีให้บุคลากรสามารถนำหลักคุณธรรม จริยธรรม ศีลธรรมจรรยา มาใช้ในการดำเนินชีวิตมีการพัฒนาด้านอารมณ์ รับฟังความคิดเห็นของผู้อื่น สามารถนำมาใช้ในการปฏิบัติงานและอยู่ร่วมกันอย่างมีความสุข

-๑๓-

 ๒.เพื่อให้ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างและพนักงานจ้าง รู้จักการทำงานเป็นทีม ทำงานอย่างมีความสุข มีทัศนคติที่ดีต่องาน ผู้บริหาร หัวหน้างานหน่วยงาน เพื่อนร่วมงาน ผู้มาใช้บริการ พร้อมทั้งมีความสามัคคีภายในองค์กร

๓.เพื่อเพิ่มพูนความรู้ความเข้าใจในเรื่อง วินัย การรักษาวินัย และกฎหมายเบื้องต้น ที่เกี่ยวข้องในการปฏิบัติหน้าที่ ให้ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างและพนักงานจ้าง

**3. เป้าหมาย**

ผู้บริหาร สมาชิกสภาองค์การบริหารส่วนตำบลพนักงานส่วนตำบล ลูกจ้าง พนักงานจ้าง และผู้นำชุม จำนวน ๔๕ คน

**4. วิธีการดำเนินการ**

 1.เขียนโครงการและเสนอขออนุมัติโครงการ

 2.ประสานงานกับกลุ่มเป้าหมาย วิทยากร สถานที่ดำเนินการอบรม

 3.ดำเนินการอบรมตามกำหนดการ

 4.ประเมินผลโครงการทั้งก่อนและหลังการอบรม และรายงานผลการดำเนินการให้ผู้บริหารทราบ

**5.ระยะเวลาดำเนินการ**

ปีงบประมาณ 256๒ – 256๕

**6.สถานที่ดำเนินการ**

ณ องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช

**7. ผู้รับผิดชอบโครงการ**

สำนักงานปลัดองค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช

**8.งบประมาณ**

 งบประมาณรายจ่ายประจำปีงบประมาณ พ.ศ. 25๖๕ แผนงานบริหารงานทั่วไป งานบริหารทั่วไป งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะหมวดอื่น ๆ โครงการอบรมคุณธรรม จริยธรรมและกฎหมายเบื้องต้นให้แก่ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้าง และพนักงานจ้าง เพื่อเป็นการพัฒนาบุคลากร ตั้งไว้ ๔๐๐,๐๐๐ บาท

-๑๔-

**๙. ตัวชี้วัด**

 ร้อยละของผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างและ พนักงานจ้าง ที่เข้ารับการฝึกอบรมตามโครงการผ่านเกณฑ์ประเมินความรู้ในเนื้อหาวิชาที่ได้รับการฝึกอบรม ไม่น้อยกว่าร้อยละ ๘๐

**๑๐. ผลที่คาดว่าจะได้รับ**

1. สร้างจิตสำนึกที่ดีให้ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างและพนักงานจ้าง นำหลักคุณธรรม จริยธรรม ศีลธรรมจรรยา มาใช้ในการดำเนินชีวิต มีการพัฒนาด้านอารมณ์ รับฟังความคิดเห็นของผู้อื่น และนำไปใช้ในการปฏิบัติงานและร่วมกันอย่างมีความสุข

 ๒. ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างและพนักงานจ้าง ได้รู้จักการทำงานเป็นทีม มีทัศนคติที่ดีต่องาน ผู้บริหาร หน่วยงาน รวมทั้งมีความสามัคคีในองค์กร

๓. ผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างและพนักงานจ้าง ได้รับความรู้ความเข้าใจว่าด้วยเรื่องวินัย การรักษาวินัย และกฎหมายเบื้องต้นที่เกี่ยวข้องในการปฏิบัติหน้าที่

-๑๕-

**มิติที่ ๑ การสร้างสังคมที่ไม่ทนต่อการทุจริต**

 **๑.๑** **การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหารข้าราชการการเมืองฝ่ายสภาท้องถิ่นและฝ่ายประจำขององค์กรปกครองส่วนท้องถิ่น**

**โครงการ เข้าวัดฟังธรรม**

**องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช**

**๑. ชื่อโครงการ เข้าวัดฟังธรรม**

**๒. หลักการและเหตุผล**

เนื่องจากสภาพสังคมปัจจุบัน ล้วนแต่เกิดปัญหาในการดำเนินชีวิตมากมาย  ต่างใช้ชีวิตโดย

ความประมาท  ไม่ได้ยึดหลักธรรมทางศาสนา  ทั้งที่เราทุกคนสามารถที่จะนำหลักคุณธรรมจริยธรรมไป

ประยุกต์ใช้ในชีวิตประจำวันได้ องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช สนับสนุน  ส่งเสริมกิจกรรมทางด้านศาสนา ประเพณี  วัฒนธรรมที่ดีงาม ได้เล็งเห็นความสำคัญของการนำ

หลักธรรมคำสอนทางพุทธศาสนา มาใช้ในการพัฒนาคุณภาพชีวิตให้เป็นคนดี  มีศีลธรรม  จึงได้จัดทำโครงการ

นำคณะผู้บริหาร สมาชิกสภาฯ ข้าราชการ พนักงานจ้าง ลูกจ้าง เข้าวัดทุกวันพระ ได้ร่วมปฏิบัติธรรม  เข้าวัด

ฟังธรรม ทุกวันพระและวันสำคัญทางศาสนาเพื่อช่วยให้เกิดความสงบร่มเย็นทางจิตใจพร้อมปฏิบัติหน้าที่อย่างเต็ม

กำลังความสามารถ  เพื่อประโยชน์สุขของประชาชน  รวมถึงเป็นแบบอย่างที่ดีแก่เด็ก เยาวชน  และประชาชน

ได้เล็งเห็นถึงความสำคัญของวัด  เล็งเห็นประโยชน์ของการเข้าวัด การฟังพระธรรมเทศนา รวมถึง ร่วมกัน ทำนุ

บำรุงพุทธศาสนาให้เจริญงอกงามสืบต่อไป

**๓. วัตถุประสงค์**

๓.๑ เพื่อให้คณะผู้บริหาร  สมาชิกสภาฯ ข้าราชการ พนักงาน ลูกจ้าง ได้ร่วมปฏิบัติธรรม  เข้าวัด  ฟังธรรม

๓.๒ เพื่อเป็นแบบอย่างที่ดีแก่เด็ก  เยาวชน  และประชาชนในชุมชน  ในการทำนุบำรุงศาสนา
๓.๓  เพื่อส่งเสริม  สนับสนุน  ให้ความสำคัญของ “วัด”  ในการเป็นฐานในการนำหลักธรรมไปพัฒนา คุณธรรมจริยธรรมแก่เด็ก  เยาวชนและประชาชน
๓.๔ เพื่อประสานความร่วมมือระหว่างหน่วยงานท้องถิ่น บ้าน   วัด  และโรงเรียน  ในการส่งเสริมให้พนักงานมีคุณธรรมจริยธรรมในการดำรงชีวิต

**๔. เป้าหมายการดำเนินงาน**

 **4.1 เชิงปริมาณ**

 คณะผู้บริหาร สมาชิกสภาฯ พนักงานส่วนตำบล พนักงานจ้าง ประชาชนตำบลบ้านใหม่ เข้าร่วม

โครงการจำนวน ๕๐ คน

-๑๖-

 **4.2 เชิงคุณภาพ**

 ผู้เข้าร่วมโครงการได้ร่วมกันปฏิบัติบูชาด้วยการทำดี ได้พัฒนาคุณธรรม จริยธรรม เป็นแบบอย่างที่ดี ได้นำธรรมะไปปรับใช้ในชีวิตประจำวันและการทำงานได้ อีกทั้งยังดำรงรักษาไว้ซึ่งศาสนา วัฒนธรรม ประเพณีอันดีงามของไทย

**5. ขั้นตอนและวิธีการดำเนินการ**

๑. เสนอโครงการเข้าวัดฟังธรรม เพื่อให้ผู้บริหารพิจารณาอนุมัติ

๒. ประชาสัมพันธ์โครงการฯให้ผู้บริหาร สมาชิกสภาฯ และพนักงานขององค์การบริหารส่วนตำบลบ้านใหม่

และประชาชนในพื้นที่องค์การบริหารส่วนตำบลบ้านใหม่ทราบ

๓. ดำเนินกิจกรรมตามโครงการ โดยแต่ละคนจัดเตรียมอาหาร คาวหวาน เพื่อนำไปถวายพระในวันพระ

 เดือนละ ๑ ครั้ง

4. รายงานผลการจัดโครงการให้ผู้บริหารทราบ

**6. ระยะเวลาดำเนินการ**

ทุกวันพระ ตลอดปีงบประมาณ ๒5๖๒- ๒๕๖๕

**7. สถานที่ดำเนินการ**

วัดในเขตตำบลบ้านใหม่ จำนวน 5 วัด

**8. งบประมาณดำเนินการ**

 -

**9. หน่วยงานที่รับผิดชอบ**

สำนักปลัดองค์การบริหารส่วนตำบลบ้านใหม่

**10. ผลที่คาดว่าจะได้รับ**

๑. คณะผู้บริหาร สมาชิกสภาฯ ข้าราชการ พนักงาน ลูกจ้าง เกิดความมุ่งมั่นและตั้งใจทำความดี ละเว้นความชั่วจนเกิดเป็นค่านิยมที่ส่งเสริมให้คนไทยชื่นชมและศรัทธาการทำความดีจนเป็นกิจวัตร

4. ผู้เข้าร่วมโครงการได้ตระหนักในการดำรงรักษาไว้ซึ่งศาสนา วัฒนธรรม ประเพณีอันดีงามของไทย

**๑1. การประเมินผล**

สังเกตจากจำนวนผู้เข้าร่วมโครงการ ตามเป้าหมายที่กำหนด

-๑๗-

**มิติที่ ๑ การสร้างสังคมที่ไม่ทนต่อการทุจริต**

**๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**โครงการเฉลิมพระเกียรติเพิ่มพื้นที่สีเขียวพัฒนารักษาสิ่งแวดล้อม**

--------------------------------

**ยุทธศาสตร์** การพัฒนาทรัพยากรธรรมชาติสิ่งแวดล้อมและพลังงานทดแทน

**แผนงาน**  บริหารงานทั่วไป

 **ลักษณะโครงการ**

๑. โครงการต่อเนื่องดำเนินการทุกปี

 ๒. โครงการมีความสอดคล้องกับยุทธศาสตร์การพัฒนาจังหวัด ยุทธศาสตร์ที่ ๓ การจัดการทรัพยากรธรรมชาติสิ่งแวดล้อมและพลังงานอย่างยั่งยืน

**ตัวชี้วัดโครงการ** ๑.พื้นที่สีเขียวเพิ่มขึ้นร้อยละ ๖๖

๒**.** ประชาชนมีความพึงพอใจร้อยละ ๗๐

 ๓. จำนวนผู้เข้าร่วมโครงการ ๔๐๐ คน

 **หลักการและเหตุผล**

 การพัฒนาเศรษฐกิจของประเทศอย่างรวดเร็วส่งผลให้รูปแบบการใช้ประโยชน์จากที่ดินเป็นไปอย่างไร้ทิศทาง ก่อให้เกิดปัญหาการขาดแคลนพื้นที่สีเขียวและการดูแลจัดการพื้นที่สีเขียวเป็นไปอย่างไม่ทั่วถึงและต่อเนื่อง นอกจากนี้ระบบการจัดการพื้นที่สีเขียวยังขาดการบูรณาการของหน่วยงาน ทั้งในระดับการวางแผน ระดับปฏิบัติ และการมีส่วนร่วมของประชาชน ทำไห้เกิดภาวะโลกร้อนส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศเป็นอย่างยิ่ง การเพิ่มพื้นที่สีเขียวเป็นหนทางหนึ่งในการแก้ไขปัญหาและลดภาวะโลกร้อนโดยตรง เนื่องจากต้นไม้เป็นแหล่งดูดซับก๊าชคาร์บอนไดออกไซด์และกรองมลพิษผลิตออกซิเจนอีกทั้งเป็นการสร้างความสมดุล ของระบบนิเวศน์ให้เกิดความเหมาะสม จากปัญหาดังกล่าว หน่วยงานต่างๆ ทั้งภาครัฐและเอกชนจึงได้มีการริเริ่มโครงการอนุรักษ์ทรัพยากรป่าไม้ ซึ่งสามารถช่วยให้ทรัพยากรธรรมชาติของประเทศกลับมามีความสมดุลเพิ่มมากขึ้น

-๑๘-

องค์การบริหารส่วนตำบลบ้านใหม่ ในฐานะเป็นองค์กรปกครองส่วนท้องถิ่นที่มีความใกล้ชิดกับประชาชนมากที่สุด ประกอบกับอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๕๗ และแก้ไขเพิ่มเติมจนถึง (ฉบับที่ ๖) พ.ศ. ๒๕๕๒ มาตรา ๖๗ องค์การบริหารส่วนตำบลมีหน้าที่คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม รวมทั้งความต้องการของประชาชนในเขตพื้นที่ตำบลบ้านใหม่ มีความต้องการเพิ่มพื้นที่สีเขียวให้กับชุมชนเพื่อสร้างความร่มรื่นและสภาพแวดล้อมที่ดี จึงได้จัดทำโครงการเฉลิมพระเกียรติเพิ่มพื้นที่สีเขียวพัฒนารักษาสิ่งแวดล้อม ประจำปี

**วัตถุประสงค์**

 ๑. เพื่อเพิ่มพื้นที่สีเขียวให้ชุมชน

 ๒. เพื่อสร้างความสามัคคี และสร้างเครือข่ายเพื่อการอนุรักษ์

**เป้าหมาย**

๑. ปลูกต้นไม้และปลูกป่าชุมชนในเขตพื้นที่รับผิดชอบขององค์การบริหารส่วนตำบลบ้านใหม่ จำนวน ๘ หมู่บ้าน จำนวน ๑,๐๐๐ ต้น

 ๒. ดูแลรักษาสภาพแวดล้อมและพื้นที่สาธารณะ

 ๓. ผู้เข้าร่วมโครงการประกอบด้วย คณะผู้บริหารองค์การบริหารส่วนตำบล สมาชิกสภาองค์การบริหารส่วนตำบล พนักงานส่วนตำบล ผู้นำชุมชน ประชาชน เยาวชน ฯลฯ จำนวน ๔๐๐ คน

**พื้นที่เป้าหมาย**

พื้นที่สาธารณประโยชน์ในเขตองค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช

**วิธีการดำเนินงาน**

 ๑. เสนอโครงการขออนุมัติต่อผู้บริหารองค์การบริหารส่วนตำบล

 ๒. ประชุมร่วมกันกับทุกภาคส่วน เพื่อปรึกษาหาแนวทางในการจัดทำโครงการ และแบ่งหน้าที่ความรับผิดชอบพร้อมจัดหาพันธุ์ไม้

 ๓. ดำเนินงานตามโครงการ

 ๔. สรุปผลการดำเนินโครงการ ประเมินผลและตัวชี้วัดเสนอต่อคณะผู้บริหารองค์การบริหารส่วนตำบล

-๑๙-

**ระยะเวลาการดำเนินการ**

กรกฎาคม – สิงหาคม ของทุกปี

**สถานที่ดำเนินการ**

๑. ประชุมจัดอบรม ชี้แจงการดำเนินโครงการ ณ ห้องประชุมองค์การบริหารส่วนตำบลบ้านใหม่

 ๒. จัดกิจกรรมร่วมกันปลูกต้นไม้ ดูแลรักษาสิ่งแวดล้อม ณ พื้นที่สาธารณประโยชน์ในเขตพื้นที่องค์การบริหารส่วนตำบลบ้านใหม่

**งบประมาณ**

จำนวน ๕๐,๐๐๐ บาท (ห้าหมื่นบาทถ้วน) เพื่อจ่ายเป็น

**ผู้รับผิดชอบโครงการ**

งานบริหารงานทั่วไป สำนักปลัดองค์การบริหารส่วนตำบลบ้านใหม่

 **ผลที่คาดว่าจะได้รับ**

 ๑. ประชาชนผู้เข้าร่วมโครงการได้ร่วมกันเทิดพระเกียรติและแสดงออกถึงความจงรักภักดี

 ๒. พื้นที่สีเขียวในชุมชนเพิ่มขึ้นร้อยละ ๖๖

 ๓. เกิดความรักความสามัคคีและเครือข่ายเพื่อการอนุรักษ์

-๒๐-

**มิติที่ ๒ การบริหารราชการเพื่อป้องกันการทุจริต**

**๒.๑ มาตรการสร้างความโปร่งใสในการปฏิบัติราชการ**

**ชื่อโครงการ ประเมินความพึงพอใจการดำเนินงาน**

**๒. หลักการและเหตุผล**

 ปัจจุบันหน่วยงานภาครัฐและเอกชน ได้นำเอาระบบการบริหารและการจัดการบ้านเมืองที่ดีหรือหลักธรรมภิบาลมาใช้เป็นแนวทางบริหารงาน เพราะนอกจากจะเป็นบรรทัดฐานในการตัดสินใจว่าจะปฏิบัติหรือไม่ปฏิบัติงานอย่างใดอย่างกนึ่งแล้ว ยังผลให้เกิดประสิทธิภาพต่อผู้ปฏิบัติงานในหน่วยงานและประสิทธิผลต่อผู้รับบริการอีกด้วย หน่วยงานจำต้องปรับปรุงองค์กรให้สอดคล้องกับความต้องการของผู้รับบริการ พร้อมทั้งเปิดโอกาสให้หน่วยงานภายนอกเข้าไปประเมินในส่วนที่เกี่ยวข้องกับงานบริหารและการบริการ เพื่อให้หน่วยงานได้นำผลประเมินมาปรับปรุงระบบการบริการให้ดียิ่งขึ้น

 ด้งนั้น องค์การบริหารส่วนตำบลบ้านใหม่ จึงได้จัดทำโครงการประเมินความพึงพอใจการดำเนินงาน เพื่อให้ได้รับทราบความพึงพอใจของประชาชนเกี่ยวกับการให้บริการประชาชนตามภารกิจและกระบวนงานที่ผ่านมา เพื่อนำผลการประเมินไปปรับปรุงประสิทธิภาพ

**๓. วัตถุประสงค์**

๓.๑. เพื่อให้หน่วยงานภายนอกประเมินความพึงพอใจการดำเนินงานขององค์การบริหารส่วนตำบล

๓.๒. เพื่อนำผลการประเมินมาปรับปรุงกระบวนการทำงานต่อไป

**๔.เป้าหมาย**

 จ้างหน่วยงานภายนอกประเมินความพึงพอใจ จำนวน 7 กระบวนงาน

**๕.พื้นที่ดำเนินการ**

 เขตพื้นที่ตำบลบ้านใหม่ อำเภอปากพนัง จังหวัดนครศรีธรรมราช

**๖.วิธีดำเนินการ**

 1. สำรวจกระบวนงานที่จะทำการประเมินความพึงพอใจ

 2. เขียนโครงการเสนอผู้บริหาร

 3. จัดทำบันทึกข้อตกลงกับหน่วยงานที่รับประเมิน

 4. นำผลการประเมินมาปรับปรุงการทำงาน

 5. ประเมินโครงการและแจ้งประชาชนรับทราบ

**๗.ระยะดำเนินการ**

 - ปีงบประมาณ 256๒ – 256๕

**๘.งบประมาณดำเนินการ**

 - 25,000 บาท

**๙.หน่วยงานที่รับผิดชอบ**

 สำนักปลัด องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช

**๑๐.ตัวชี้วัด/ผลลัพธ์**

 1. สามารถนำผลการประเมินไปใช้ในการพัฒนาการให้บริการมีประสิทธิมากขึ้น

-๒๑-

**มิติที่ ๒ การบริหารราชการเพื่อป้องกันการทุจริต**

**๒.๑ มาตรการสร้างความโปร่งใสในการปฏิบัติราชการ**

**โครงการ ก่อสร้างหอกระจายข่าวประจำหมู่บ้าน**

**๒. หลักการและเหตุผล/ที่มาของโครงการ**

 ด้วยขนาดพื้นที่และความเปลี่ยนแปลงของพื้นที่ทุกด้านของชุมชน หมู่บ้าน จากชุมชนชนบทสู่สังคมกึ่งเมืองกึ่งชนบทและในอนาคตจะเป็นการพัฒนาสู่สังคมเมือง การประชาสัมพันธ์ที่มีอยู่เดิมได้แก่การฝากประชาสัมพันธ์ผ่านหอกระจายข่าวของหมู่บ้าน การนำรถเคลื่อนที่ออกประชาสัมพันธ์ การส่งข้อมูลผ่านข้อความสั้น(WPKsms) การจัดทำแผ่นพับ การจัดทำวารสารรายเดือน รายไตรมาส รายปี การประชาสัมพันธ์ผ่านเว็บไซต์ เฟชบุ๊ค Line และวิทยุชุมชน ช่องทางทั้งหมดที่กล่าวมาซึ่งยังไม่เพียงพอกับการเข้าถึงข้อมูลข่าวสารขององค์การบริหารส่วนตำบลได้อย่างทั่วถึงทุกที่ทุกเวลาของประชาชนทั้งหมด

 เพื่อให้การเผยแพร่ข้อมูลข่าวสารครอบคลุมทุกด้าน องค์การบริหารส่วนตำบลบ้านใหม่ จึงได้ดำเนินโครงการก่อสร้างหอกระจายข่าวประจำหมู่บ้านในพื้นที่ตำบลให้ครบทุกหมู่บ้าน เพื่อเป็นช่องทางในการประชาสัมพันธ์ให้ประชาชนได้รับทราบอย่างทั่วถึง

**๓. วัตถุประสงค์**

๓.๑. เพื่อเผยแพร่ประชาสัมพันธ์ข้อมูลข่าวสารขององค์การบริหารส่วนตำบลให้ประชาชาได้รับทราบ

๓.๒. เพื่อให้ประชาชนเข้ามาตรวจสอบกิจการขององค์การบริหารส่วนตำบล

**๔.เป้าหมาย**

 ก่อสร้างหอกระจายข่าวพร้อมจัดซื้อครุภัณฑ์ จำนวน 8 ชุด เพื่อติดตั้ง จำนวน 8 หมู่บ้าน

**๕.พื้นที่ดำเนินการ**

 หมู่ที่ 1 – 8 ตำบลบ้านใหม่ อำเภอปากพนัง จังหวัดนครศรีธรรมราช

**๖.วิธีดำเนินการ**

 1. สำรวจพื้นที่ สถานีที่ก่อสร้าง หมู่บ้านละ 1 จุด

 2. เขียนโครงการเสนอผู้บริหาร

 3. ดำเนินการตามระเบียบพัสดุ

 4. แต่งตั้งคณะกรรมการหอกระจายข่าวประจำหมู่บ้าน

 5. ประเมินโครงการ

**๗.ระยะดำเนินการ**

 - ปีงบประมาณ 256๒ – 256๕

**๘.งบประมาณดำเนินการ**

 - 800,000 บาท

**๙.หน่วยงานที่รับผิดชอบ**

 สำนักปลัด องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช

**๑๐.ตัวชี้วัด/ผลลัพธ์**

 1. ประชาชนได้รับรู้ข้อมูลข่าวสารจากส่วนราชการอย่างทั้งถึง ครบ ๑๐๐% ภายในระยะเวลา ๔ ปี

2. ประชาชนมีโอกาสได้เข้ามาตรวจสอบการทำงานขององค์การบริหารส่วนตำบล

-๒๒-

**มิติที่ 3 ส่งเสริมบทบาทและการมีส่วนร่วมภาคประชาชน**

**๓.๑ จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**โครงการอุดหนุนงบประมาณให้องค์การบริหารส่วนตำบลปากแพรกในการบริหารจัดการศูนย์ข้อมูลข่าวสารการจัดซื้อหรือจ้างองค์การบริหารส่วนตำบลในเขตอำเภอปากพนัง**

....................................................

**หลักการและเหตุผล**

 ตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 และที่แก้ไขเพิ่มเติมถึงฉบับที่ 10 พ.ศ. 2558 ในอำเภอหนึ่งให้องค์กรปกครองส่วนท้องถิ่นรวมกันตั้งศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นระดับอำเภอ ณ ที่ว่าการอำเภอ หรือ ณ สถานที่ที่นายอำเภอเห็นสมควร โดยให้นายอำเภอรบผิดชอบดูแลการดำเนินงานของศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นระดับอำเภอแทนองค์กรปกครองส่วนท้องถิ่น เพื่อทำเป็นสถานที่เป็นสื่อกลางประชาสัมพันธ์ให้ผู้ที่สนใจเข้ามามีส่วนร่วมในกระบวนการซื้อหรือจ้างทุกขั้นตอนให้เป็นไปด้วยความเรียบร้อย ให้องค์กรปกครองส่วนท้องถิ่นทุกแห่งร่วมกันรับผิดชอบค่าใช้จ่าย จึงได้จัดตั้งศูนย์รวมข้อมูลข่างสารการซื้อหรือการจ้างระดับอำเภอ ณ ที่ว่าการอำเภอปากพนัง (หลังเก่า) มอบหมายให้สำนักงานส่งเสริมการปกครองท้องถิ่นอำเภอ เป็นผู้รับผิดชอบ ดูแล และอำนวยความสะดวก ประกอบกับตามนัยหนังสือกระทรวงมหาดไทย ด่วนมาก ที่ มท 0804/ว 114 ลงวันที่ 10 มกราคม 2546 ให้จังหวัดกำหนดสถานที่กลางเพื่อเป็นศูนย์รวมข่าวสารจัดซื้อหรือจัดจ้างขององค์กรปกครองส่วนท้องถิ่น และผู้ว่าราชการจังหวัดนครศรีธรรมราช ได้กำหนดให้เทศบาลเมืองเทศบาลเมืองปากพนังใช้สถานที่ที่กลาง ณ ที่ว่าการอำเภอในท้องที่เทศบาลตั้งอยู่ตามนัยหนังสือจังหวัดนครศรีธรรมราชด่วนมาก ที่ มท 083573/1673 ลงวันที่ 27 มกราคม 2546 นั้น

**วัตถุประสงค์**

1. เพื่อให้เป็นไปตามนโยบายรัฐบาล ประทศไทยใสสะอาด
2. เพื่อเป็นการประชาสัมพันธ์ข้อมูลข่าวสารการจัดซื้อหรือการจ้างและอื่น ๆ
3. เพื่อให้เกิดความโปร่งใส ตรวจสอบในการจัดซ้อหรือจ้างทุกขั้นตอน
4. เพื่อให้มีการแข่งขันในการเสนอราคาอย่างกว้างขวางและทั่วถึง
5. เพื่อป้องกันการขัดขวางในการยื่นซองเสนอราคา
6. เพื่อให้เป็นสถานที่ศึกษาระเบียบขององค์การปกครองส่วนท้องถิ่นและประโยชน์เกี่ยวเนื่องอื่น ๆ
7. เพื่อนำเสนอข้อมูลการพัฒนาขององค์กรปกครองส่วนท้องถิ่นระดับอำเภอโดยภาพรวม

-๒๓-

**เป้าหมาย**

1. เพื่อให้การดำเนินงานกระบวนการจัดซื้อหรือจัดจ้างขององค์กรปกครองส่วนท้องถิ่นในเขตอำเภอปากพนังโปร่งใสตรวจสอบได้

**วิธีดำเนินการ**

 อุดหนุนงบประมาณให้กับองค์การบริหารส่วนตำบลปากแพรกซึ่งเป็นหน่วยงานรับผิดชอบโครงการตามมติที่ประชุมส่วนราชการนายกองค์กรปกครองส่วนท้องถิ่น 17 แห่ง เมื่อวันที่ 9 มีนาคม 2559

**สถานที่ดำเนินการ**

 ศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่น ณ ที่ว่าการอำเภอปากพนัง (หลังเก่า) จังหวัดนครศรีธรรมราช

**งบประมาณดำเนินการ**

 จำนวน 15,000 บาท (หนึ่งหมื่นห้าพันบาทถ้วน) โดยเบิกจ่ายตามข้อบัญญัติงบประมาณรายจ่ายประจำปีขององค์การบริหารส่วนตำบลบ้านใหม่

**หน่วยงานรับผิดชอบ**

 - สำนักปลัดองค์การบริหารส่วนตำบลบ้านใหม่

**10. ผลลัพธ์**

1. การดำเนินการจัดหาพัสดุขององค์กรปกครองส่วนท้องถิ่น เป็นไปตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 และแก้ไขเพิ่มเติมถึง ฉบับที่ 10 พ.ศ. 2558 ด้วยความเรียบร้อย ถูกต้องและมีประสิทธิภาพ

 2. เป็นการประชาสัมพันธ์ข้อมูลข่าวสารอย่างกว้างขวาง

 3. เป็นการป้องกันการสมยอมในการเสนอราคา

 4. ทำให้ผู้สนในในการเสรอราคามีความสะดวกในการเสนอราคา

 5. ทำให้องค์กรปกครองส่วนท้องถิ่นได้รับประโยชน์เกี่ยวเนื่องอื่น ๆ

 6. เป็นศูนย์ข้อมูลข่าวสารการพัฒนาองค์กรปกครองส่วนท้องถิ่นระดับอำเภอ

 7. เป็นศูนย์กลางในการประชุมของ อปท. ทุกแห่ง

-๒๔-

**มิติที่ 3 ส่งเสริมบทบาทและการมีส่วนร่วมภาคประชาชน**

**๓.๒ การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน**

**โครงการจัดทำแผนพัฒนา และองค์การบริหารส่วนตำบลพบประชาชน**

....................................................

**หลักการและเหตุผล**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงฉบับที่ 2 พ.ศ. 2559 กำหนดให้องค์กรปกครองส่วนท้องถิ่นจัดทำ และทบทวนแผนพัฒนาท้องถิ่นสี่ปีเป็นประจำทุกปี ประกอบกับนโยบายของผู้บริหารองค์การบริหารส่วนตำบลบ้านใหม่ ต้องการให้ประชาชนเข้ามามีส่วนร่วมในการพัฒนาและการบริหารงานทุกกระบวนการเพื่อให้เป็นไปตามหลักธรรมาภิบาล การเพิ่มศักยภาพของชุมชนให้แก่ผู้นำชุมชน และประชาชน ได้มีความรู้ในกระบวนการในการจัดทำแผนพัฒนา ซึ่งเป็นสิ่งที่มีความสำคัญ เป็นจุดเริ่มต้นในการก่อตัวและกำหนดนโยบายสาธารณะ

 การจัดทำแผนพัฒนาเป็นกระบวนการหนึ่งในการบริหารงานและมีความสำคัญที่สุด เพราะเป็นจุดเริ่มต้นของการทำงานและกำหนดทิศทางในการพัฒนาสู่เป้าหมาย บรรลุตามวิสัยทัศน์ พันธกิจ และนโยบายที่วางไว้ เพราะฉะนั้นในการจัดทำแผนพัฒนาให้บรรลุตามวัตถุประสงค์ทุกองค์การในชุมชนจะต้องเข้ามามี ส่วนร่วม ร่วมคิด ร่วมทำ ร่วมแก้ไข เพื่อนำสภาพของปัญหา ความต้องการของประชาชนเข้าสู่กระบวนการแก้ไขในรูปแบบของโครงการพัฒนานำไปสู่การจัดทำข้อบัญญัติงบประมาณรายจ่ายประจำปีขององค์การบริหารส่วนตำบลต่อไป

 เพื่อเป็นการตอบสนองแนวทางดังกล่าวข้างต้น และเพิ่มประสิทธิภาพในการปฏิบัติงานในเชิงรุก องค์การบริหารส่วนตำบลบ้านใหม่ จึงจัดทำโครงการจัดทำแผนพัฒนา และองค์การบริหารส่วนตำบลพบประชาชน ขึ้น เพื่อให้บรรลุวัตถุประสงค์ที่วางไว้

**วัตถุประสงค์**

 1. เพื่อให้ความรู้แก่ผู้นำชุมชน ประชาชน ในเรื่องกระบวนการจัดทำแผนพัฒนา และเรื่องอื่น ๆ

 2. เพื่อให้มีแผนพัฒนาท้องถิ่นสี่ปี มีความสมบูรณ์ ครอบคลุม และตรงตามความต้องการของประชาชน

 3. เพื่อใช้เป็นแนวทางในการพัฒนาตำบลในช่วง โดยจะทำให้สามารถกำหนดกรอบโครงการ/กิจกรรม ที่จะดำเนินการ

 4. เพื่อให้การดำเนินงานตามแผนพัฒนาเป็นไปอย่างมีประสิทธิภาพและประสิทธิผลและลดความซับซ้อนของโครงการ

-๒๕-

 5. เพื่อเป็นกรอบในการจัดทำข้อบัญญัติงบประมาณรายจ่ายประจำปี

 6. เพื่อให้ประชาชนเข้ามีส่วนร่วมในการจัดทำแผนพัฒนาและค้นหาความต้องการของชุมชน

**เป้าหมาย**

1. ประชาชนจำนวน 8 หมู่บ้าน จำนวน 480 คน เข้ามามีส่วนร่วมในการจัดทำแผนพัฒนาท้องถิ่นสี่ปี

 2. แผนพัฒนาท้องถิ่นสี่ปี ที่มีคุณภาพโครงการสอดคล้องกับสภาพปัญหาและความต้องการของชุมชน

**วิธีการดำเนินการ**

1.เตรียมข้อมูล เก็บข้อมูล ประชุมหน่วยงานที่เกี่ยวข้องเพื่อวิเคราะห์หาแนวทางในการพัฒนา

 2. จัดประชุม / จัดทำเวทีประชาคมตามหมู่บ้านต่างๆ ค้นหาสภาพปัญหาความต้องการของชุมชน

 3. พิจารณาร่างแผนพัฒนาท้องถิ่นสี่ปี

 4. เสนอขอความเห็นชอบอนุมัติและประกาศใช้แผนพัฒนา

 5. ประเมิน/รายงานผลโครงการ

**ระยะเวลาดำเนินงาน**

ตั้งแต่เดือน มกราคม – มิถุนายน

|  |  |  |
| --- | --- | --- |
| กิจกรรม | ระยะเวลา | หมายเหตุ |
| ม.ค | ก.พ | มี.ค | เม.ย | พ.ค | มิ.ย |
| 1. เตรียมข้อมูล เก็บรวบรวมข้อมูล | / | / |  |  |  |  | ระยะเวลาอาจเปลี่ยนแปลงได้ตามความเหมาะสม |
| 2. จัดประชุม/จัดเวทีประชาคม |  |  | / | / |  |  |
| 3. พิจารณาร่างแผนพัฒนา |  |  |  | / | / |  |
| 4. ขอความเห็นชอบ/ประกาศใช้แผนพัฒนาท้องถิ่นสี่ปี |  |  |  |  | / |  |
| 5. ประเมินผล/รายงานผลโครงการ |  |  |  |  |  | / |

**สถานที่ดำเนินการ**

 หมู่ที่ 1 - 8 ตำบลบ้านใหม่ อำเภอปากพนัง จังหวัดนครศรีธรรมราช

**งบประมาณดำเนินการ**

 จำนวน 80,000 บาท (แปดหมื่นบาทถ้วน) โดยเบิกจ่ายตามข้อบัญญัติงบประมาณรายจ่ายประจำปีขององค์การบริหารส่วนตำบลบ้านใหม่

-๒๖-

**หน่วยงานรับผิดชอบ**

 - งานนโยบายและแผน สำนักงานปลัดองค์การบริหารส่วนตำบลบ้านใหม่

**10. ผลลัพธ์**

1.ผู้นำชุมชน ประชาชน มีความรู้ว่าเข้าใจ ในกระบวนการจัดทำแผนพัฒนา

 2. องค์การบริหารส่วนตำบลบ้านใหม่มีแผนพัฒนาท้องถิ่นสี่ปีที่ครอบคลุมและตรงกับความต้องการของชุมชน

 3. องค์การบริหารส่วนตำบลบ้านใหม่ มีแผนพัฒนาท้องถิ่นสี่ปีมีประสิทธิภาพและประสิทธิผลสามารถลดความซ้ำซ้อนของโครงการในการพัฒนาตำบล

 4. องค์การบริหารส่วนตำบลบ้านใหม่มีโครงการ/กิจกรรมเพื่อเป็นกรอบในการจัดสรรงบประมาณและการจัดทำข้อบัญญัติงบประมารรายจ่ายประจำปีขององค์การบริหารส่วนตำบล ต่อไป

**ส่วนที่ ๑**

**บทนำ**

**ส่วนที่ ๒**

**แผนปฏิบัติการป้องกันการทุจริต**

**ส่วนที่ ๓**

**รายละเอียดโครงการ/**

**กิจกรรม/มาตรการ**

**ภาคผนวก**